


STATINIO (-IŲ) PROJEKTAVIMO TECHNINĖ UŽDUOTIS
(TECHNINĖ SPECIFIKACIJA)

	Eil. Nr.
	Pavadinimas
	Reikalavimai 

	
	I. Bendra informacija apie pirkimo objektą

	1.
	Statytojas (Užsakovas)
	Raseinių rajono savivaldybė (Raseinių rajono savivaldybės administracija)

	2.
	Pirkimo objektas 
	Supaprastinto projekto parengimas
Projekto vykdymo priežiūros paslaugos

	3.
	Projekto pavadinimas
	Inžinerinių statinių Padubysio k. (Lakštingalos stovyklavietėje), Kalniškių k., Lyduvėnų ir Betygalos mstl. naujos statybos supaprastintas projektas

	4.
	Statinio adresas
	Raseinių r. sav., Šiluvos sen., Kalniškių k.
Raseinių r. sav., Lyduvėnų mstl. 
Raseinių r. sav., Raseinių sen., Padubysio k.
Raseinių r. sav., Betygalos mstl. 

	5.
	Statinių grupės sudėtis
	Inžinerinių statinių grupės: kiti inžineriniai statiniai – stoginės ir pan. 
Galutinę statinių grupių sudėtį tikslinti projektavimo metu. 


	6.
	Statinio (-ių) ar statinių grupės paskirtis ir bendrieji (techniniai ir paskirties) rodikliai
	Preliminarus vertinimas – I-II gr. Nesudėtingieji statiniai
Galutines statinių kategorijas tikslinti projektavimo metu. 

	7.
	Statinio statybos rūšis
	Nauja statyba

	8.
	Statinio kategorija
	I-II gr. nesudėtingieji statiniai esantys kultūros paveldo teritorijoje.

	9.
	Esamos statinio konstrukcijos, jų funkcinė paskirtis
	Inžineriniai statiniai;
Susiformavę savaiminiai pėsčiųjų takai ar aikštelės be nustatytų parametrų. Vietomis užžėlę savaiminiais želdiniais. 

	10.
	Duomenys apie statytojo turimus ar numatomus įsigyti įrenginius ir statybos produktus
	Reikalavimų nėra. 

	11.
	Lėšų dydis projekto realizavimui
	Iki 147 000 Eur su PVM 

	
	II. Perkamų paslaugų apimtis ir trukmė 

	12.
	Perkamų paslaugų apimtis:
	[bookmark: part_3cc9000c2737416c924cabca91b528d0]Supaprastintas projektas ir statybos skaičiuojamosios kainos nustatymo dalis. 

	12.1.
	Projektavimo paslaugos 
	Perkamos įprastos paslaugos, kurias projektuotojas privalo atlikti pagal Statybos įstatymo, STR 1.04.04:2017 „Statinio projektavimas, projekto ekspertizė“ ir kitų norminių teisės aktų reikalavimus.

	12.2.
	Kitos paslaugos, susijusios su projektavimo paslaugomis
	Papildomai atlikti:
· vadovaujantis galiojančiais teisės aktais, taip pat įvertinus grunto savybes, atlikti geologinius tyrimus;
· topografinės nuotraukos atlikimas;
· atlikti kitus tyrimus pagal poreikį; 
· visų kitų suderinimų ir leidimų, kokių gali prireikti darbų atlikimui ir sutarties įvykdymui gavimas, įskaitant ir statybą leidžiantį dokumentą;
· įvertinus pateiktas ekspertizės pastabas ir derinimo IS Infostatyba su institucijomis pastabas, koreguoti projektinius sprendinius; 

	12.3.
	Projekto vykdymo priežiūra
	Numatoma.

	13.
	Paslaugų teikimo pradžia ir trukmė
	Paslaugos pradedamos teikti iš kart po projektavimo paslaugų sutarties pasirašymo.
Supaprastinto projekto parengimo trukmė - 7 mėn. 
Projekto vykdymo priežiūros paslaugos pradžia-statybos darbų pradžia, pabaiga statybos darbų pabaiga.

	
	III. Reikalavimai projektavimo paslaugoms

	14.
	Projekto rengimo dokumentams taikomi teisės aktai, normatyviniai statybos techniniai dokumentai bei normatyviniai statinio saugos ir paskirties dokumentai, teritorijų planavimo dokumentai. 
	Projektas rengiamas Lietuvos Respublikos Statybos įstatymu ir kitais įstatymais, reglamentuojančiais statinio saugos ir paskirties reikalavimus, teisės aktais, reglamentuojančiais esminius statinių reikalavimus, kitais teisės aktais, teritorijų planavimo ir normatyviniais statybos techniniais dokumentais, normatyviniais statinio saugos ir paskirties dokumentais, statinio projekto rengimo dokumentais, projektavimo paslaugų suteikimo sutartimi. Įvertinti saugomas teritorijas. 

	15.
	Funkciniai (paskirties) ir naudojimo (eksploataciniai) reikalavimai statiniui (statinių grupei)
	Numatyti visoms keturioms stovyklavietėms panašius statinius ir mažosios architektūros elementus, kurie sudarytų vieningą Dubysos upės stovyklaviečių atpažinimo sistemą, užtikrintų vieningą estetinį vientisumą. 

	16.
	Aplinkosaugos, sveikatos, saugomos teritorijos ir nekilnojamosios kultūros paveldo vertybės apsaugos reikalavimai
	Vadovautis teisės aktuose numatytais aplinkosaugos, sveikatos, saugomos teritorijos ir nekilnojamosios kultūros paveldo vertybės apsaugos reikalavimais. 

	17.
	Universaliojo dizaino principų taikymo reikalavimai
	Projektuojant įvertinti universaliojo dizaino principus.   

	18.
	Techniniai, kokybiniai (estetiniai, komforto, energinio naudingumo, triukšmo lygio ir t.t.) reikalavimai pagal statinio projekto sprendinių dalis
	a) Numatyti poilsio vietą su atviromis stoginėmis (2 vnt.) ir grilio vietomis (2 vnt.), įrengti mažosios architektūros elementus, kairiajame Dubysos upės krante (ties Betygalos mstl.);
b) Numatyti poilsio vietą su atviromis stoginėmis (2 vnt.), grilio vietomis (2 vnt.), gultais (10 vnt.), persirengimo kabinomis (2 vnt.), suolelius su stalais (1 vnt. su stogeliu, 1 vnt. be stogelio), įrengti mažosios architektūros elementus,  Padubysio kaime, Lakštingalos stovyklavietėje;
c) Numatyti poilsio vietą su atviromis stoginėmis (2 vnt.), terasiniais laiptais, grilio vietomis (2 vnt.), gultais (8 vnt.), persirengimo kabinomis (2 vnt.), suolelius su stalais (1 vnt. su stogeliu, 1 vnt. be stogelio), įrengti mažosios architektūros elementus, Lyduvėnų mstl., Lyduvėnų stovyklavietėje (Piliakalnio g.);
d) Numatyti poilsio vietą su atviromis stoginėmis (2 vnt.), grilio vietomis (1 vnt.), gultais (4 vnt.), persirengimo kabinomis (1 vnt.), suolelius su stalais (1 vnt. su stogeliu, 1 vnt. be stogelio), įrengti mažosios architektūros elementus, Kalniškių k., ties Dubysos upe;
e) Numatyti į darbų zoną patenkančių menkaverčių krūmų ir medžių šalinimą, bei naujų želdinių sodinimą. Jei planuojami statybos, infrastruktūros ar kraštovaizdžio tvarkymo darbai reikalauja sveikų medžių šalinimą  – atlikti želdynų tyrimus.
f) Numatyti darbų vykdymo zonos sutvarkymą pagal privalomų normatyvinių dokumentų reikalavimus;
g) Visus sprendinius tikslinti projektavimo metu ir suderinti su užsakovu.

	19.
	Nurodymai sprendinių derinimui, jų pritarimui ir pan.
	- prieš pradedant rengti projektą, į projektuojamų statybos darbų teritoriją būtina nuvykti su Raseinių rajono savivaldybės administracijos ir  Žemaitijos saugomų teritorijų direkcijos specialistais;
- projekto sprendinius, medžiagų, įrenginių ir statybos produktų technines specifikacijas ir technologijas suderinti su užsakovu;
- projektą derinti su kitomis valstybinės priežiūros institucijomis, viešinti ir pristatyti visuomenei kaip to reikalauja įstatymai, kiti teisės aktai;
- bet koks projektinių sprendinių keitimas, papildymas ar taisymas privalo būti suderintas su užsakovu, įformintas teisės aktų nustatyta tvarka;
- esant poreikiui (bet ne rečiau kaip 1 kartą į mėnesį), susitikimai Raseinių rajono savivaldybės administracijos pastate, projektavimo eigos aptarimui. Suderinus galimi nuotoliniai susitikimai.
- gauti užsakovo pritarimą projekte numatytiems sprendiniams ir Projekto tvirtinimą – vadovaujantis STR 1.04.04:2017 „Statinio projektavimas, projekto ekspertizė“.

	20.
	Pageidaujami ekonominiai rodikliai
	Reikalavimų nėra. 

	21.
	Statinio ar statinių grupės projektavimo ir statybos eiliškumas
	Visų atskirų statinių ar jų dalių statybą numatyta užbaigti vienu metu.

	22.
	Projektavimo procesų valdymas ir automatizacija
	Projektavimo procesų valdymas ir automatizacija šiam projektui turėtų užtikrinti efektyvumą, tikslumą ir sklandų darbų koordinavimą. Projektas turėtų būti įgyvendinamas:
- laiku ir pagal biudžetą;
- pateikiant aukštos kokybės sprendimus;
- minimaliai veikiant aplinką ir maksimaliai įtraukiant bendruomenę bei lankytojus.

	23.
	Reikalavimai projekto rengimo dokumentų kalbai (-oms)
	Projektas statybai Lietuvos Respublikoje rengiamas valstybine kalba. 

	24.
	Nurodymai statinio projekto dokumentų komplektavimui, įforminimui ir pateikimui
	Užsakovui projektuotojas pateikia 3 (tris) parengto objekto supaprastinto projekto dokumentacijos egzempliorius ir 2 (dvi) kompiuterines laikmenas (USB) su įrašyta projekto kopija (minimalus raiškos reikalavimas – 200 dpi, projekto atskirų dalių failai iki 30 MB dydžio, formatas – PDF ir DWG). Projekto originalą saugo projektuotojas Lietuvos archyvų departamento prie LR Vyriausybės nustatyta tvarka.

	25.
	Ekspertizės atlikimas
	Statinio projekto ekspertizę organizuoja užsakovas, o projektuotojas privalo pataisyti projektą pagal ekspertizės akte nurodytas pagrįstas privalomas pastabas (terminas neįskaičiuojamas į projektavimo paslaugų teikimo terminą).

	26.
	Užsakovo pateikiami dokumentai
	VĮ Registrų centro išduoti Nekilnojamojo turto registro duomenų bazės išrašai. 



Užduotį parengė:

Raseinių rajono savivaldybės administracijos
Strateginio planavimo ir projektų valdymo skyriaus vyr. specialistė
Roberta Širvinskienė



